આ બનાવની પ્રાપ્ત વિગત મુજબ સુરેન્દ્રનગર જિલ્લામાં ભાજપના સાંસદ દેવજીભાઇ ફતેપરા જમીનની સામે બાના પેટે લીધેલા રૂ.1.48 કરોડની રકમ પરત આપવામાં કાચા પડયા હતા. આથી સાંસદ સામે કોર્ટમાં કેસ દાખલ થયો હતો. જેમાં કોર્ટે સાંસદ સામે બિન જામીન લાયક પકડ વોરન્ટ ઇસ્યૂ કરતા રાજકીય ગરમાવો ફેલાઇ ગયો હતો. સુરેન્દ્રનગર જિલ્લામાં ભાજપના સાંસદ દેવજી ફતેપરાએ કણકોટ લોધીકામાં આવેલી 1 હજાર વિઘા જમીનની સામે મૂળ અમદાવાદ થલતેજમાં રહેતા અને ગાંધીનગર જિલ્લા ભાજપના પૂર્વ ઉપપ્રમુખ પ્રભાતસિંહ ઠાકોરને રૂ.1.48 કરોડનો ચેક આપ્યો હતો. જે ચેક પરત ફર્યો હતો.